Megéri küzdeni az igazságért?

Katona József művében számtalan kulcsfontosságú kijelentés hangzik el, de mégis az alábbi két idézet az, ami meghatározza számunkra az egész mű értékét, történeti szerepét. Két idézet, mely egyszerre önti el szívünket szomorúsággal és együttérzéssel, melyet az alábbiak tökéletesen demonstrálnak:

***,,Bánk, szájából e szavak hangoznak el: ,,S ugyan továbbra látták ők, Mint a szerelmes? És azért futom – E én az országot, hogy addig itthon Fojtsák meg az üdvösségemet?”***

Ebből a kis részletből betekintést nyerhetünk a főszereplő gondolkodásmódjára, annak ok-okozati viszonyának felépítésére, hiszen Bánk gyanakodni kezd, hogy nem szándékosan küldték-e el őt az udvarból, mivel nem akart országjáró körútra menni. Hirtelen megelevenedik előtte, hogy veszélyben van nádori tisztsége, és tönkre akarják tenni azt is, ami a legfontosabb a számára hazája védelmén kívül, a házasságát.

***,,Mennyben lakó szentséges Atyám! Ide mindentudásod égi cseppeit! Nekem - nekem, hogy e nagy fátyolon átlássak és eszemmel a halandók szívébe nézhessek, mint a tükörbe.”***

Az idézett szövegből fény derül az akkori kor viszályának súlyosságára, hiszen itt érezhetjük először igazán, hogy isteni beavatkozás szükséges. Bánk a helyzet megoldásához vezető utat a megértésre és az emberek közötti bizalomra alapozza, hiszen meg szeretné érteni a nép nézőpontját, helyzetét. A nádor jó döntése múlik azon, hogy megérti-e, mi is történik valójában, ezért főszereplőnk Istentől kér segítséget a helyzet megoldásához, hogy átláthasson az eseményeken.

Mint a címben is olvasható, Bánk végül kitartott álláspontja mellett, ami a mai világban példaértékűnek számít a fiatalság körében is. Miért ezeket az idézeteket választottuk? Úgy gondoljuk, hogy az emberi értékek, az EMBERISÉG nemcsak akkor, hanem a jelenben és a jövőben is szerepet kell, hogy kapjon. Az emberi értékek, az egymás közötti kapcsolatok szinte eltűnni látszanak, de Bánk nemcsak, hogy rendelkezett ezzel, hanem érzékeltette is ennek értékét a mű elolvasása közben.

A fenti gondolatok minden korban érvényesek, minden területen jelen vannak, még ha olykor nem is vesszük észre, hisz míg a világ változik, formálódik, „regenerálja magát”, addig az ember a jelleméből adódóan pusztít, rombol. De mindig van remény, amit nekünk, fiataloknak kell megtartani és továbbadni…